b'\n_START_ARTICLE_\nRoland Garros\n_START_SECTION_\nKratka povijest turnira\n_START_PARAGRAPH_\nTradicionalno se odr\xc5\xbeava izme\xc4\x91u sredine svibnja i ranog lipnja u Parizu, Francuska. Drugi je Grand Slam u sezoni (poslije Australian Opena, a prije Wimbledona)._NEWLINE_Roland Garros je kao turnir po\xc4\x8deo djelovati na dr\xc5\xbeavnoj razini 1891. godine. 1925. godine, turnir je postao me\xc4\x91unarodni. Natjecanje se odr\xc5\xbeavalo na travnatoj povr\xc5\xa1ini na jednom od dva stadiona: Racing Club de France ili Stade Fran\xc3\xa7ais._NEWLINE_Za potrebe Davis Cupa 1928., novi teniski stadion je izra\xc4\x91en na lokaciji zvanoj Porte d\xe2\x80\x99Auteuil. Taj je stadion imao dva terena, Stade Roland Garros (nazvan po francuskom pilotu iz Prvog svjetskog rata), i Philippe Chatrier. Oba terena su imali zemljanu povr\xc5\xa1inu. Razlika u povr\xc5\xa1inama se o\xc4\x8dituje u odskoku teniske loptice, njenoj brzini (loptice su sporije), mogu\xc4\x87nosti provjere tragova loptice i sl. I danas se ovaj turnir odigrava na zemljanoj povr\xc5\xa1ini._NEWLINE_Ta sporost zemljane povr\xc5\xa1ine za posljedicu ima specijaliziranje pojedinih igra\xc4\x8da za isklju\xc4\x8divo takvu povr\xc5\xa1inu (pogotovo Ju\xc5\xbenoamerikanci i \xc5\xa0panjolci). Brojne teniske legende (kao Pete Sampras), su osvojile sve Grand Slamove na brzim podlogama, samo ne Roland Garros. 13 od zadnjih 17 osvaja\xc4\x8da Roland Garrosa nije osvojilo nijedan drugi Grand Slam._NEWLINE_Kod \xc5\xbeenskog tenisa, stvar je sli\xc4\x8dna. Lindsay Davenport je 1997. samo Roland Garros nedostajao da popuni sve Grand Slamove u jednoj sezoni. Martini Hingis tako\xc4\x91er nije po\xc5\xa1lo "za reketom" uzeti titulu pobjednice ovoga turnira._NEWLINE_1968. godine, Roland Garros je postao prvi Grand Slam koji je postao otvoren (na njemu su mogli nastupati i amateri i profesionalci). Od 2006., Roland Garros je izjedna\xc4\x8dio nagradni fond i za \xc5\xbeene i za mu\xc5\xa1karce. Kod svih velikih turnira, jo\xc5\xa1 samo Wimbledon diskriminira \xc5\xbeene, te se otvorila jo\xc5\xa1 i danas otvorena polemika o izjedna\xc4\x8davanju fonda. Zadnju pobjedu na Roland Garrosu ostvario je \xc5\xa0panjolac Rafael Nadal pobjediv\xc5\xa1i u finalu 1. tenisa\xc4\x8da svijeta Rogera Federera.\n_START_SECTION_\nHrvati na Roland Garrosu\n_START_PARAGRAPH_\n1938. je godine Dragutin Miti\xc4\x87 pobijedio u mje\xc5\xa1ovitim parovima igraju\xc4\x87i s Francuzicom Simone Mathieu._NEWLINE_1939. je godine Franjo Kukuljevi\xc4\x87 u mje\xc5\xa1ovitim parovima igraju\xc4\x87i s Francuzicom Simone Mathieu izgubio u finalu._NEWLINE_1997. je Iva Majoli osvojila ovaj turnir, pobijediv\xc5\xa1i dotad neprikosnovenu Martinu Hingis._NEWLINE_2005. godine je prvi hrvatski tenisa\xc4\x8d osvojio juniorski Roland Garros. Bio je to Marin \xc4\x8cili\xc4\x87.'